કેનેડાના વડાપ્રધાન જસ્ટિન ટ્રૂડો અને વડાપ્રધાન નરેન્દ્ર મોદી આજે અધિકૃત રીતે મુલાકાત કરશે. આ મુલાકાત પહેલા રાષ્ટ્રપતિ ભવન ખાતે પીએમ મોદીએ ટ્રૂડો અને તેમના સમગ્ર પરિવારનું સ્વાગત કર્યું હતું. સવારે 11:30 વાગે બન્ને નેતાઓ આજે હૈદરાબાદ હાઉસ ખાતે દ્રિપક્ષીય બેઠક કરશે. આ બેઠક તે સમયે થઇ રહી છે જે સમયે આંતકી જસપાલ અટવાલ મામલે કનૈડિયન પીએમ ખરાબ રીતે વિવાદોમાં ફસાઇ ચૂક્યા છે. આ વિવાદ વચ્ચે ગુરુવારે વડાપ્રધાન નરેન્દ્ર મોદીએ આખરે ટ્રૂડો મામલે એક ટ્વિટ કર્યું હતું. નોંધનીય છે કે કેન્દ્ર સરકાર પર આરોપ છે કે તેણે કેનેડાના પીએમ સ્વાગત યોગ્ય રીતે નથી કર્યું. અને હાલના સમયમાં જે રીતે ભારતમાં વિદેશી વડાપ્રધાનોનું સ્વાગત થાય છે તેનાથી બિલકુલ અલગ રીતે કેનેડાના વડાપ્રધાન સ્વાગત કરવામાં આવી રહ્યું છે. જો કે બંન્ને પક્ષની સરકારે આ તમામ આરોપોને ખોટા ગણાવ્યા છે.